
          ROMÂNIA 

JUDEŢUL CONSTANŢA

ORAŞUL TECHIRGHIOL

Anexă la Raportul de 

specialitate nr. _______ / __________

CENTRU DE RADIOLOGIE



PRIMĂRIA ORAŞULUI TECHIRGHIOL
DENTARĂ R DENTAL SRL

Nr. _________ / ________________


Nr. _________ / ______________
PARTENERIAT

Între:


CENTRU DE RADIOLOGIE DENTARĂ R DENTAL SRL – Întreprindere Socială de Inserţie, cu sediul în mun. Constanţa, bld. 1 Decembrie 1918, nr. 2, bl. L69, sc. D, ap. 63, jud. Constanţa, înregistrată la Oficiul Registrului Comerţului de pe lângă Tribunalul Constanţa sub nr. J13/3663/2021, având Cod Unic de Înregistrare 45176610, atestat de întreprindere socială seria CT/A, nr. 0103, certificat de întreprindere socială de inserţie seria CT/M, nr. 0003, telefon 0771777999, email: centrul@rdental.ro, reprezentată de Reşit Fildis, în calitate de Administrator

şi


PRIMĂRIA ORAŞULUI TECHIRGHIOL, cu sediul în oraş Techirghiol, str. Dr. Victor Climescu, nr. 24, jud. Constanţa, având CIF 4300540, telefon 0241735622, email: apl@primariatechirghiol.ro, asistenta.sociala@primariatechirghiol.ro, reprezentată de dl. Iulian – Constantin Soceanu, în calitate de Primar,


având în vedere:

Legea nr. 292 / 2011, a asistenţei sociale, 
Opinia compartimentului juridic din cadrul Primăriei oraşului Techirghiol,

H.C.L. nr. __________ / ____________, privind aprobarea încheierii acordului de parteneriat cu Centrul de Radiologie Dentară R Dental Societate cu Răspundere Limitată – Întreprindere Socială de Inserţie,

au convenit încheierea prezentului parteneriat,

I. OBIECTUL PARTENERIATULUI DE COLABORARE:

1.1. Identificarea grupului vulnerabil, reprezentat de persoanele sau familii care sunt în risc de a-şi pierde capacitatea de satisfacţie a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială (conform art. 6, lit. h) din Legea nr. 219 / 2016, privind economia socială şi art. 6, lit. p) din Legea nr. 292 / 2011, a asistenţei sociale);
1.2. Acordarea de servicii medicale gratuite de investigaţie imagistică şi medicină dentară cu ajutorul medicilor stomatologi şi specialişti cu care R Dental are deja parteneriate, pentru prevenirea şi combaterea riscului de excluziune socială, promovarea incluziunii sociale şi creşterea calităţii vieţii persoanelor din grupul vulnerabil;
1.3. Realizarea de acţiuni pentru promovarea egalităţii de şanse şi combaterea discriminării;

1.4. Sprijinirea în iniţierea şi implementarea unor programe de finanţare pentru integrarea socială a persoanelor ce provin din medii vulnerabile aflate în situaţii de risc a sănătăţii orale;

1.5. Informarea reciprocă a părţilor asupra aspectelor ce ţin de domeniul medicinei dentare, precum şi problematica persoanelor vulnerabile aflate în situaţii de risc, în particular.
II. DURATA COLABORĂRII:

2.1. Prezentul acord de colaborare se încheie pe o perioadă nedeterminată şi este valabil începând cu data semnării de către ambele părţi, cu posibilitatea modificării duratei prin act adiţional.
III. OBLIGAŢIILE PĂRŢILOR:

3.1. CENTRUL DE RADIOLOGIE DENTARĂ R DENTAL SRL – Întreprindere Socială de Inserţie:
3.1.1. Va informa Primăria oraşului Techirghiol despre oferta de servicii medicale acordate gratuit persoanelor vulnerabile;

3.1.2. Va evalua, selecta şi prelua, în baza procedurilor medicale existente în domeniul medicinei dentare, pacienţii din grupul vulnerabil recomandaţi de către Direcţia de Asistenţă Socială a Primăriei oraşului Techirghiol;

3.1.3. Va acorda gratuit servicii specializate în domeniul medicinei dentare persoanelor vulnerabile prin: servicii de investigaţie imagistică dentară şi servicii de specialitate oferite de către medici;

3.1.4. Va colabora în iniţierea, pregătirea şi derularea unor campanii de sensibilizare a comunităţii referitoare la problematica sănătăţii orale a persoanelor vulnerabile;

3.1.5. Va organiza programe, seminarii în vederea educării persoanelor vulnerabile vis-a-vis de necesitatea profilaxiei dentare şi ridicarea calităţii vieţii acestora;

3.1.6. Va colabora cu Direcţia de Asistenţa Socială a Primăriei oraşului Techirghiol în vederea instrumentării cazurilor medicale având ca scop identificarea alternativelor existente şi a soluţiilor viabile, ţinându-se cont de interesul superior al beneficiarilor.


3.2. PRIMĂRIA ORAŞULUI TECHIRGHIOL:

3.2.1. Va direcţiona potenţiali beneficiari din categoria grupului vulnerabil, în vederea oferirii de servicii medicale de stomatologie şi imagistică dentară, adecvate nevoilor şi particularităţilor fiecărei persoane în parte;

3.2.2. Va colabora în situaţii în care beneficiarul va necesita ajutor suplimentar de specialitate (asistenţă socială, juridică, psihologică) pentru soluţionarea cazului, în conformitate cu legislaţia în vigoare;

3.2.3. Va organiza sesiuni de comunicare care au drept scop, atât informarea, dezbaterea unor prevederi legislative privind protecţia şi promovarea persoanelor din categoria vulnerabilă, cât şi eventuale propuneri cu privire la legislaţia în vigoare;
3.2.4. Va colabora în iniţierea, pregătirea şi derularea unor campanii de sensibilizare a comunităţii referitoare la problematica persoanelor vulnerabile.

IV. NOTIFICĂRI:

4.1. Transmiterea reciprocă de informaţii cu privire la orice aspect implicat în desfăşurarea colaborării şi evaluarea impactului tuturor acţiunilor întreprinse în desfăşurarea programelor comune;

4.2. Promovarea reciprocă a colaborărilor, ori de câte ori este posibil, fiecare parte urmârind să nu lezeze în niciun fel interesele celeilalte părţi.

V. BENEFICIARI:

Persoane din categoria grupului vulnerabil.

VI. DISPOZIŢII FINALE:

6.1. Niciuna dintre părţi nu are dreptul să iniţieze activităţi sau acţiuni care implică responsabilităţi pentru cealaltă parte, fără acordul acesteia;

6.2. Prezentul protocol poate fi modificat sau completat prin act adiţional, cu acordul scris al ambelor părţi.

VII. ÎNCETAREA ACORDULUI:

Prezentul acord de colaborare încetează în următoarele situaţii:

· Prin acordul scris al părţilor;

· Prin denunţarea unilaterală de către una din părţi, notificată celeilalte părţi cu cel puţin 15 zile înainte de data încetării;
· În caz de forţă majoră.

VIII. LITIGII:

Orice litigiu intervenit între părţi se va rezolva pe cale amiabilă.
Prezentul acord se încheie, astăzi, data de ______________, în 2 (două) exemplare, cu aceeaşi valoare juridică, câte un exemplar pentru fiecare parte. 

CENTRU DE RADIOLOGIE



PRIMĂRIA ORAŞULUI TECHIRGHIOL
DENTARĂ R DENTAL SRL,


Prin Primar,

Prin administrator, 

